text: Politiet konfiskerer et stort antal giftslanger 
  15 december 2015 kl. 13.50
  I forbindelse med et rutinebesøg hos en 21. årig mand i Esbjerg fandt politiet 14 levende slanger. Flere af dem er giftige.
  Det var noget af et chok, som politifolkene fik, da de mandag eftermiddag var på besøg i en lejlighed i Esbjerg. I flere plastikkasser fandt de et stort antal giftslanger bl.a. flere spytte-cobraer, der betegnes som farlige og giftige.
  Lederen af Lokalpolitiet i Esbjerg Tage Jehn oplyser til TV SYD, at de mange slanger under stor forsigtighed blev taget med på politistationen, og at de nu er afleveret hos slangeeksperter i Randers Regnskov.
  Ifølge politiet drejer det sig om 11 giftslanger og 3 kvælerslanger.
  Politiet har ikke ønsket at fortælle, hvor slangerne de stammer fra, men den 21 årige mand kan nu se frem til en bøde for overtrædelse af dyreværnsloven.
  Esbjerg. Ung mand sigtet for at være i besiddelse af 11 giftslanger  og 3    kvælerslanger.Slangerne afhentet af Randers Regnskov #politidk
  
  